Santa Catarina è un cumuni di 6.084 abbitanti dâ pruvincia di Caltanissetta. Stu paisi fu funnatu nni lu 1572 di Giuliu Grimaldi baruni di Risigaddu(forsi nomi anticu di lu paisi) n unuri di la santa, poi cu li spagnoli pigghiau la parola Villarmosa, ca nni la lingua spagnola (""Villa hermosa"") signìfica paisi beddu. L' abbitanti sunnu chiamati catrinari. Paisi natali di lu pitturi Guastaferro. Tra li zoni di principali ntiressi cci sunnu: - U ""cuzzu scavu"": ntirissanti situ archeològgicu, anticu nzediamentu di l'èbbica di lu ferru, quarchi repertu si pò truvari a lu museu di Cartanissetta - Cuntrata scaliri zona mmeci di ntiressi giològgicu nquantu riserva giològgica. Pi quantu mmeci riguarda l'econumìa chista è suprattuttu agrìcula (furmintu, ulivi e mènnuli). Inoltri lu paisi è canusciutu puru pi li raccami, lu chirchirinu e l'uncinettu ca la maggiurparti di li fìmmini si accùnnanu a fari ppi li doti di li figghi.